ΚΑΝΟΝΙΣΜΟΣ (ΕΟΚ) αριθ. 484/79 ΤΗΣ ΕΠΙΤΡΟΠΗΣ της 13ης Μαρτίου 1979 περί κατατάξεως εμπορευμάτων στη διάκριση 39.07 Ε IV του κοινού δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να λήφθουν για την ομοιόμορφη εφαρμογή της ονοματολογίας του κοινού δασμολογίου(1), όπως τροποποιήθηκε τελικά με τον κανονισμό (ΕΟΚ) αριθ. 280/77(2), και ιδίως το άρθρο 3,

Εκτιμώντας:

ότι για να εξασφαλισθεί η ομοιόμορφη εφαρμογή της ονοματολογίας του κοινού δασμολογίου, πρέπει να θεσπισθούν διατάξεις περί της δασμολογικής κατατάξεως του "νήματος διά την αλιείαν δι'ορμιδίου", το οποίο αποτελείται εκ ταινιοπλέγματος σωληνοειδούς εκ συνεχών ινών NYLON, καλυμμένο εξ ολοκλήρου δια στρώματος εκ χλωριούχου πολυβινυλίου, παρουσιαζόμενο επί πηνίων καθορισμένου μήκους και πριονοειδών άκρων-

ότι το κοινό δασμολόγιο το οποίο προσαρτάται στον κανονισμό (ΕΟΚ) αριθ. 950/68 του Συμβουλίου(3) όπως τροποποιήθηκε τελικά με τον κανονισμό (ΕΟΚ) αριθ. 2800/74(4), περιλαμβάνει στην κλάση 51.03 τα νήματα εκ συνθετικών υφαντικών ινών, στην κλάση 58.07 τα ταινιοπλέγματα, στην κλάση 59.08 τα υφάσματα τα κεκαλυμμένα δια τεχνητών πλαστικών υλών και στην κλάση 39.07 τα τεχνουργήματα εκ τεχνητών πλαστικών υλών-

ότι για την κατάταξη του ανωτέρω "νήματος διά την αλιείαν δι' ορμιδίου" πρέπει να ληφθούν υπόψη οι ανωτέρω κλάσεις-

ότι το εν λόγω είδος δεν δύναται να συγκαταλεγεί μεταξύ των νημάτων, σύμφωνα με την έννοια του τμήματος XI του κοινού δασμολογίου και όπως αυτά περιγράφονται στον υπότιτλο "Β. Νήματα" των γενικών παρατηρήσεων των επεξηγηματικών σημειώσεων της ονοματολογίας του συμβουλίου τελωνειακής συνεργασίας των σχετικών με αυτό το τμήμα-

ότι αντιθέτως, από τεχνολογικής απόψεως, αυτό το είδος είναι ταινιόπλεγμα-

ότι για την κατάταξη αυτού του είδους θα έπρεπε να ληφθεί υπόψη η κλάση 58.07, εάν η σημείωση 1 του κεφαλαίου 58 του κοινού δασμολογίου δεν όριζε οτι πρέπει να εξαιρεθούν απ' αυτό το κεφαλαίο και αν υπαχθούν στο κεφάλαιο 59 τα εμπεποτισμένα ή επικεχρισμένα υφάσματα-

ότι η ονομασία "υφάσματα" εννοεί ομοίως τα ταινιοπλέγματα, σύμφωνα με την σημείωση 1 Α του κεφαλαίου 59-

ότι εν τούτοις, σύμφωνα με την σημείωση 2 Α γ) του ανωτέρου κεφαλαίου 59, τα προϊόντα των οποίων το ύφασμα είναι εξ ολοκλήρου εμπεποτισμένο εντός τεχνητής πλαστικής ύλης, κατατάσσονται στο κεφάλαιο 39 του κοινού δασμολογίου-

ότι κατά συνέπεια, το ανωτέρω "νήμα δια την αλιείαν δι' ορμιδίου" δεν είναι δυνατό να υπαχθεί ούτε στην κλάση 51.03, ούτε στην κλάση 58.07, ούτε στην κλάση 59.08, αλλά πρέπει να υπαχθεί στο κεφαλαίο 39-

ότι, ως εκ της φύσεως και εμφανίσεώς του, το εν λόγω είδος πρέπει να υπαχθεί στο κεφάλαιο 39, στη διάκριση 39.07 E IV-

ότι, τα προβλεπόμενα στον παρόντα κανονισμό μέτρα είνα σύμφωνα με την γνώμη της επιτροπής ονοματολογίας του κοινού δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το "νήμα διά την αλιείαν δι' ορμιδίου", το οποίο αποτελείται εκ σωληνοειδούς ταινιοπλέγματος εκ συνεχών ινών NYLON, το οποίο είναι καλυμμένο εξ ολοκλήρου διά στρώματος εκ χλωριούχου πολυβινυλίου, παρουσιαζόμενο επί πηνίων, καθορισμένου μήκους και πριονοειδών άκρων, υπάγεται στο κοινό δασμολόγιο στη διάκριση:

39.07 Τεχνουργήματα εκ των υλών των κλάσεων 39.04 μέχρι και 39.06:

Ε. Εξ ετέρων υλών:

IV. Λοιπά

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσιεύσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 13 Μαρτίου 1979.

Για την Επιτροπή

Etienne DAVIGNON

Μέλος της Επιτροπής

(1) ΕΕ αριθ. Ν 14 της 21.1.1969, σ.1.

(2) ΕΕ αριθ. Ν 40 της 11.2.1977, σ.1.

(3) ΕΕ αριθ. Ν 172 της 22.7.1968, σ.1.

(4) ΕΕ αριθ. Ν 335 της 1.12.1978, σ.1.